### Beslutning

Godkendt.

### Sagsfremstilling

## Resume og sagens baggrund

Domea søger på vegne af MNV Bolig om godkendelse af skema B for helhedsplan i afd. 7001, [adresse] med en samlet anskaffelsessum på 45,760 mio. kr., hvoraf 18,417 mio. kr. er støttet 27,343 mio. kr. er ustøttet. Renoveringen sker med støtte fra Landsbyggefonden.

Licitationen og øgede renteomkostninger har øget anskaffelsessummen med 6,814 mio. kr. Elinstallationsudskiftning, som ikke var med i skema A, er inkluderet, hvilket også bidrager til stigning.

Kommunalbestyrelsen godkendte skema A den 16. december 2020, med en anskaffelsessum på 38,946 mio. kr., helhedsplan, garanti for støttede og ustøttede lån, samt kapitaltilførsel på 0,1 mio. kr.

Lovhjemmel: Almenboligloven, støttebekendtgørelsen

## Indstillinger

Direktøren indstiller, at

1. skema B godkendes med en støttet anskaffelsessum på 18,417 mio. kr. og ustøttet på 27,343 mio. kr.
2. huslejestigningen på 27,3% godkendes.
3. godkendelse af skema B gives på betingelse af, at projektet ikke påbegyndes før der er meddelt byggetilladelse.

## Behandling

Økonomiudvalget, Kommunalbestyrelsen.

## Sagsfremstilling

Domea søger på vegne af MNV Bolig om godkendelse af skema B for helhedsplan i afd. 7001, på [adresse] og [adresse]. [adresse] Kalundborg. Afdelingen består af 45 familieboliger, opført i 1953-54.

Helhedsplanen indeholder renovering af kviste, etablering af tagrumsventilation, efterisolering af tagkonstruktion, udskiftning af betonbrystninger under vinduer ved altaner, udskiftning af vinduer og døre der er ældre end 4 år, udskiftning af altaner og udskiftning af vandrør og faldstammer, ombygning af varmeanlæg til 2-strenget samt etablering af ventilation.

Efter licitation og tilvalg af elinstallationer blev anskaffelsessummen 45,760 mio. kr. og det giver en huslejestigning på 27,3%. Dette blev godkendt på et ekstraordinært afdelingsmøde den 8. januar 2025.

*Anskaffelsessum*

Anskaffelsessummen ved skema A er et skønnet budget for projektet. Skema B er efter licitation og før påbegyndelse, således:

![](data:image/png;base64...)

Landsbyggefonden har forhåndsgodkendt fordelingen mellem støttede og ustøttede arbejder. Endelig godkendelse af skema B sker under forbehold for kommunens godkendelse.

*Kapitaltilførsel og garanti*

Kommunalbestyrelsen godkendte en tillægsbevilling på 0,1 mio. kr. til kapitaltilførsel den 16. december 2020. Ved godkendelse af skema A blev der givet tilsagn om garanti for de støttede og ustøttede lån. Se bilag.

*Huslejen*

Ved skema A blev der skønnet en lejeforhøjelse som følge af de ekstraordinære renoveringer på 973,00 kr. pr. m2 pr. år, svarende til en stigning på 35,8 %.

Beregningen ved skema B viser en forventet huslejestigning på 220,00 kr. pr. m2 pr. år, medførende en husleje på 1.025,00 kr. pr. m2 pr. år, svarende til en stigning på 27,3%.

Årsagen til at huslejestigningen falder fra skema A til skema B, selvom den samlede anskaffelsessum stiger, er fordi at de støttede arbejder ikke får huslejekonsekvens. Derimod er det de ustøttede arbejder og tilknyttede omkostninger, som får huslejekonsekvens.

*Plan og Byg*

Projektet må ikke påbegyndes før der er udstedt byggetilladelse.

## Økonomiske konsekvenser

Kapitaltilførsel på 0,1 mio. kr. forventes opkrævet i 2025. Kommunegarantien kan ikke opgøres før efter renoveringens afslutning. Garantien får kun økonomiske konsekvenser for kommunen, hvis boligselskabet ikke er i stand til at betale lånet. Garantien påvirker ikke den kommunale låneramme.

### Sagens forløb

26/02/2025 Økonomiudvalget
Anbefales.